"Foramo ya bo 27 ya Ikonomi ya Lefatshe mo Aforika e tla tshwarelwa kwa Albert Luthuli International Convention Centre kwa Durban go tloga ka la bo 3 go fitlha ka la bo 5 Motsheganong 2017 ka fa tlase ga setlhogo: “Phitlhelelo ya Kgolo e e Akaretsang: Boeteledipele jo bo Tsibogang e bile bo le Maikarabelo.”Kabinete e amogela tšhono e ya gore maAforika Borwa a nne le seabe mo ditherisanong tse di ka ga ditšhono tse di ka nnang teng tsa peeletso, momagano e e tseneletseng ya kgaolo le boineelo jo bo ntšhwafaditsweng tebang le kgolo e e tswelelang le tlhabololo mo Aforika."